recursal/Fanatic-Fandom huggingface dataset:
GuitarDatabase Wiki

## Welcome to the GuitarDatabase Wiki

A collection of pictures, descriptions, and knowledge about individual guitars I've happened to encounter. This wiki will mostly be a compendium of photographs, with copies of sales listings I have written as well as synopses of any research I conducted about each instrument.

This is a continuous work in progress. To start, I have about 30 archived sales listings I've done that I am working on uploading, plus continuous additions as I come across more stuff.

## Categories

Amplifiers

Electric Guitars

Acoustic Guitars

Bass Guitars
Ventura V1300 1975-1977

Ventura OverviewVentura Body 1Ventura BigsbyVentura Pickups (Gibsons)Ventura F Hole LeftVentura Right SideVentura Neck JointVentura NeckVentura Neck BackThis is a "Lawsuit Era" Ventura ES-175 copy from the early 1970s. Wide Florentine cutaway and slightly wider-than-normal shoulders distinguish this guitar from the real deal, despite the "open book" headstock. This vintage beauty has been retrofitted with Gibson 490R/498T pickups and a Bigsby B-7 vibrato. Made by the legendary luthiers of Matsumoku in Japan, this hotrodded jazzbox has all the tone and charm of a real Gibson at a fraction of the price. Plays great, very good condition with normal wear and tear for its age, and, notably, a missing pickguard.
Dating show

**Dating show** er en impro-disciplin for 3-4 spillere.

En spiller agerer deltager i et klassisk dating show, hvor han/hun skal finde sin date blandt 2-3 bejlere, der spilles af de resterende spillere. Før scenen starter, bliver deltageren sendt udenfor døren, så vedkommende ikke kan høre, hvad der tales om på scenen. Bejlerne får nu hver deres karaktertræk af publikum (fx A er en seriemorder, B synes at deltageren er afskyelig og C tror han/hun selv er en høne). Deltageren kommer nu tilbage på scenen og kan stille et par spørgsmål til hver bejler. Bejlerne skal naturligvis forsøge at integrere deres karaktertræk i svarene. Til sidst skal deltageren så forsøge at gætte bejlernes karaktertræk.
Dødens spand

**Dødens spand** er en impro-disciplin for 3-4 spillere.

Der spilles en scene ud fra et bud fra publikum. Én spiller står off-stage med hovedet i en spand med vand, så han/hun ikke kan trække vejret. Spilleren må ikke tage hovedet op af spanden, før én af de aktive spillere har fundet en årsag til at forlade scenen. Når en spiller forlader scenen, udskifter vedkommende således spilleren med hovedet under vand. Der skal altså hele tiden være én spiller, der står med hovedet i spanden. Alle entréer og exits skal retfærdiggøres.
Teatersport

**Teatersport** er en genre, hvor to eller flere hold dyster mod hinanden om publikums gunst i forskellige impro-scener eller -discipliner. Publikum fungerer som de subjektive dommere. Førhen var det kutyme at tilskuerne kunne kaste roser eller våde svampe efter spillerne for at tilkendegive deres mening om scenerne. Denne del af genren ses dog stort set aldrig længere herhjemme.

Genren blev opfundet af den britisk-canadiske teaterinstruktør Keith Johnstone i 1970'erne, som et værktøj til udvikling af skuespillernes tilstedeværelse og til udforskning af nye fortælleformer.

Danmark var et af de første lande i Europa til at dyrke teatersport. Det blev således en del af undervisningen på Statens Teaterskole og desuden spillet hyppigt af teatergruppen Turnus i løbet af 1970'erne.

Én af de få aktive impro-grupper herhjemme, der stadig spiller teatersport, er Kosmonauterne.
Gu'skelov du kom

**Gu'skelov du kom** var et impro-underholdningsprogram på TV3, der kørte i to sæsoner fra 2006-2007.

Fire kendte danskere skulle i hvert afsnit spille en impro-scene uden forberedelse. To dommere kårede så den deltager, der havde klaret sig bedst, som vinder. Hver deltager blev iklædt et kostume før deres respektive sceners start og trådte så ind ad en dør, der førte direkte ind i scenerummet. Herfra skulle de så improvisere en scene sammen med et fast ensemble af impro-skuespillere, indtil dommerne afbrød scenen. Til slut spillede de fire deltagere en fællesscene.

Mads Vangsø var vært på programmet og i den første sæson var dommerne Sebastian Dorset og Hella Joof. I anden sæson var dommerne Sidse-Babett Knudsen, Troels Lyby og Søs Egelind.
Hotel Zimmerfrei

**Hotel Zimmerfrei** var en dansk impro comedy-serie på DR fra 2012. De medvirkende var impro-gruppen SpecialKlassen (Kasper D. Gattrup, Kasper Le Fevre, Kasper Nielsen og Rasmus Søndergaard) samt en ny gæstespiller i hvert afsnit. Spilleder og fortæller var Jesper Holger.

Seriens handling foregik på det fiktive Hotel Zimmerfrei, hvor SpecialKlassen spillede forskellige faste karakterer fra hotelpersonalet. Handlingen var naturligvis improviseret og spilleder Jesper Holger ville desuden bryde ind undervejs med klassiske impro-benspænd.
Slutreplik

**Slutreplik** er en impro-disciplin for 2 eller flere spillere.

Publikum bestemmer en replik, som den forestående scene skal slutte på. Det er nu op til spillerne, at improvisere hvad der er gået forud for denne replik indtil slutreplikken bliver sagt og scenen slutter.

Som en variation kan én spiller gå udenfor døren før slutreplikken bestemmes. Når den så er valgt af publikum, kaldes spilleren ind på scenen igen. Herefter spilles en scene, der først slutter, når den uvidende spiller har sagt slutreplikken. De andre spillere skal selvfølgelig forsøge at give ledetråde til den uvidende spiller og lægge op til slutreplikken.
Byt en vare

**Byt en vare** (eller *Byt til nyt*) er en impro-disciplin for minimum 2 spillere.

En spiller går udenfor døren, så han ikke kan høre, hvad der tales om på scenen. Herefter vælger publikum en vare, som spilleren om lidt skal bytte. Spilleren kommer nu ind på scenen igen, men ved naturligvis ikke, hvad det er for en vare, han skal bytte. Det er op til de andre spillere, at give nogle små ledetråde i scenen, så spilleren til sidst kan gætte hvilken vare, han/hun skal bytte.
Director's Cut

**Director's Cut** (eller *Instruktør*) er en impro-disciplin for minimum 3 spillere.

Scenen skal forestille at være en generalprøve på en teaterforestilling eller en optagelse på et film-set. Publikum bestemmer en fiktiv titel på forestillingen/filmen. En spiller agerer instruktør på værket, mens resten af spillerne er skuespillere. Instruktøren sætter nu skuespillerne i gang med en scene fra forestillingen/filmen. Undervejs afbryder instruktøren dog scenen og giver skuespillerne nye instruktioner (evt. med hjælp fra publikum). Instruktøren kan fx få skuespillerne til at ændre spillestil eller genre i scenen.
Fast udtryk

**Fast udtryk** er en impro-disciplin for 3 eller flere spillere.

En scene spilles ud fra et bud fra publikum. Hver spiller har dog fået et fast ansigtsudtryk, som de skal bevare igennem hele scenen (fx et ansigt der udtrykker glæde, et ansigt der udtrykker sorg, et ansigt der udtrykker skræk osv.). Publikum vælger ansigtsudtrykkene.
Jobsamtale

**Jobsamtale** er en impro-disciplin for 2 spillere.

En spiller sendes udenfor døren og publikum bestemmer et job, som spilleren om lidt skal til jobsamtale om. Spilleren kaldes nu ind på scenen igen uden at vide hvilket job, han/hun har ansøgt. Den anden spiller er chefen på jobbet og skal give små ledetråde under jobsamtalen, så jobbet kan gættes.
Rekvisitter med følelser

**Rekvisitter med følelser** er en impro-disciplin for 2 eller flere spillere.

En scene spilles ud fra et bud fra publikum. Hver spiller på scenen har fået en rekvisit i hånden, der hver har en følelse tilegnet (fx taske = glæde, lommelygte = vrede, flaske = liderlighed). Publikum kan evt. også vælge følelserne til hver rekvisit. Spillerne skal nu skifte følelser i scenen alt efter hvilken rekvisit, de har i hånden. En spiller kan godt holde flere rekvisitter på én gang og dermed også have flere følelser samtidig.
X-Factor

**X-Factor** er en impro-disciplin for 3 eller flere spillere.

Der spilles en parodi på tv-programmet X-Factor, hvor håbefulde sangere kan blive opdaget af strikse ekspert-dommere. Der indgår således forskellige faste roller i scenen, såsom vært, ond dommer og deltager. Scenen forløber på den måde, at værten præsenterer den første deltager, der skal synge for dommeren. Deltagerens sang improviseres ud fra et bud fra publikum. Når deltageren har sunget sin sang, bliver han/hun ubarmhjertigt vurderet af dommeren.

Der kan indgår flere deltagere og dommere i disciplinen.
Små stemmer

**Små stemmer** er en impro-disciplin for 2 eller flere spillere.

En spiller improviserer en scene ud fra et bud fra publikum. De andre spillere står på sidelinjen og laver stemmer for tingene i scenen. Alting kan have en stemme. Det er vigtigt at spillerne hurtigt tydeliggør, hvad det er for ting, der taler - enten i replikkerne ("har du aldrig set en talende sofa før?" fx) eller ved godt object work.
Jahatten Impro

Gustav Halfdan

Jan Ulrich Nielsen

Liv Gertov Olsen

Martin Winther-Zarp

Oskar Andsager Klingenberg

Rasmus Ptak

Signe Søndergaard Moore

**Jahatten Impro** var en københavnsk impro-gruppe, der eksisterede fra 2017 til 2019. Gruppen spillede musikalske longform-forestillinger, og var således altid ledsaget af et band på scenen.

Jahatten Impro optrådte fast ugentligt på Lygten Station.
Fødselsdag med lidelser

**Fødselsdag med lidelser** er en impro-disciplin for 3 eller flere spillere.

En scene spilles, hvor én af spillerne skal holde en fødselsdagsfest. De andre spillere agerer fødselsdagsgæster i scenen. Gæsterne til fødselsdagen har dog hver fået en fiktiv lidelse (fx "begynder at danse, når han hilser på folk", "gennemlever et helt OL" etc.), som publikum har bestemt før scenen begynder. Fødselaren er udenfor døren, mens publikum vælger gæsternes lidelser, og skal altså forsøge at gætte lidelserne i løbet af fødselsdagsfesten. Når en gæsts lidelse er gættet, forlader han/hun scenen.
Winham Hammond

**Winham Hammond** is a New Zealand stuntman and actor who will perform stunts for the upcoming *Mortal Engines*. He will also play a Scuttlebug Thug in the film.

## Behind the scenes

* Hammond also worked with Peter Jackson in *The Lord of the Rings* trilogy, *King Kong*, and *The Hobbit* trilogy.

## External links

* Winham Hammond at the **Internet Movie Database**
Døvetolk

**Døvetolk** er en impro-disciplin for 2-3 spillere.

En spiller agerer ekspert, som skal holde et foredrag om et emne valgt af publikum. Der kan evt. være en interviewer, der udspørger eksperten om emnet. En anden/tredje spiller er døvetolk ved foredraget og skal derfor med fagter, mimen og tegnsprog illustrere, hvad der siges.
Hemmelighed

**Hemmelighed** er en impro-disciplin for 2 spillere.

En scene spilles ud fra et bud fra publikum. Publikum skal også bestemme et sted, hvor der er gemt en hemmelig ting (altså indeni ovnen, i en trompet, i en sko fx). På et tidspunkt i scenen vil en af spillerne så opdage hemmeligheden. Spilleren, der opdager hemmeligheden, bestemmer hvad den hemmelige ting er (fx et tysk flag, en udstoppet kat, en pistol etc.). Den anden spiller skal så forsøge at retfærdiggøre, hvorfor denne ting har været hemmeligholdt.
Skift sætning

**Skift sætning** er en impro-disciplin for minimum 2 spillere.

En scene spilles inspireret af et bud fra publikum. Undervejs i scenen kan spillederen dog råbe "skift". Når der råbes "skift", skal den spiller, der netop har færdiggjort en sætning, ændre sætningen til noget helt nyt, indtil spillederen er tilfreds og lader scenen fortsætte.

Disciplinen kaldes også *Nyt bud* eller *Skift*.
Statuskort

**Statuskort** er en impro-disciplin for 3-4 spillere.

Hver spiller trækker før scenens start et tilfældigt kort fra et kortspil. Spillerne må ikke selv se deres eget kort - det skal i stedet fastgøres til deres pander med elastik eller tape, så det er synligt for alle andre. Kortene indikerer hvilken status spillerne har i forhold til hinanden (esset er den laveste status, mens kongen er den højeste). Spillerne skal nu improvisere en scene, hvor de med deres spil tydeliggør medspillernes status.

Det kan være en god idé at lade publikum vælge et sted, hvor status er vigtigt, som inspiration til scenen.

Som variation kan man lade spillerne have flere kort at skifte imellem eller kun lade dem se deres eget kort, og ikke medspillernes.
Hoedown

**Hoedown** er en impro-disciplin for 3-4 spillere.

Spillerne stiller sig op på en række og skal nu synge en sang ud fra et emne, som publikum vælger. Hver spiller synger således et vers hver på rimmønstret AABB. Melodien kendes fra det britisk/amerikanske impro-tv-show *Whose Line Is It Anyway?*

Melodien, der bruges i Whose Line Is It Anyway?, kan downloades her.
Live fra et eventyr

**Live fra et eventyr** er en impro-disciplin for minimum 3 spillere.

Disciplinen foregår som en nyhedsudsendelse, der sender live fra et eventyr som publikum bestemmer. Der er således en nyhedsvært, en ekspert og en reporter i marken. Andre personer i universet kan naturligvis også inddrages. I nyhedsudsendelsen indflettes så forskellige referencer til det valgte eventyr. Hvis eventyret fx er Prinsessen på ærten, kan omdrejningspunktet være hvordan ærten er havnet i prinsessens seng. Her kunne man fx have en søvnekspert i studiet, et interview med prinsessen selv eller med kokken, der mistænkes for at have lagt ærten under madrasserne.
Status

**Status** refererer til en karakters selvfølelse og sociale position. Karakterens status værdisættes således i forhold til omgivelserne og de andre karakterer i en scene. Mange scener bygges op omkring et statusskift, hvor én karakter falder i status, mens en anden karakter omvendt stiger i status i takt med scenens udvikling.

Fysiske omgivelser og objekter har også status.
Sedler i lommen

**Sedler i lommen** er en impro-disciplin for minimum 2 spillere.

En scene spilles inspireret af et bud fra publikum. Før scenens begyndelse tager hver spiller to-tre sedler i lommen, som publikum har udfyldt med replikker. Undervejs i scenen skal spillerne så trække sedlerne op af lommen og fremsige den replik, der står på den givne seddel. Spillerne skal selvfølgelig retfærdiggøre replikkerne og integrere dem i scenen efter bedste evne.
DM i Impro Comedy 2019

**DM i Impro Comedy 2019** blev afholdt fra 26. april til 24. august 2019.

Ti grupper deltog i årets danmarksmesterskaber. Den første runde bestod af fire kvartfinaler med to impro-grupper repræsenteret i hver finale. Kvartfinalerne blev afholdt på Teater Play på Amager. Vinderne af kvartfinalerne blev dels afgjort af publikumsstemmer og dels af dommerstemmer. Dommer ved kvartfinale 1, 2 og 4 var impro-underviser Steen Haakon Hansen, mens dommeren i kvartfinale 3 var skuespiller og tidligere danmarksmester i impro comedy, Sofie Jo Kaufmanas fra Den Lalleglade Brigade.

Vinderne af de respektive kvartfinaler gik videre til semifinalerne, der blev afholdt på Magasinet i Odense. De to semifinaler bestod, udover vinderne fra kvartfinalerne, af sidste års danmarksmestre fra UHA og danmarksmestrene fra 2010, Alt På Et Bræt. Begge grupper var seedet på forhånd. Hver semifinale blev således udgjort af to vindere fra kvartfinalerne og én seedet impro-gruppe.

Semifinalerne blev afgjort suverænt af publikumsstemmer. Vinderen af den første semifinale blev de forsvarende danmarksmestre fra UHA og vinderen af anden semifinale blev Ubudne Gæster, som dermed skulle mødes i finalen.

Finalen blev afholdt på Magasinet den 24. august 2019. Finalen blev afgjort dels af publikumsstemmer og dels af dommerstemmer. De tre dommere i finalen var impro-underviser og skuespiller Steen Haakon Hansen, den amerikanske impro-skuespiller og -underviser Lyndsay Hailey, samt arrangør ved HCA Comedy Festival, Anja Følleslev. Hver dommer havde 30 stemmer, som de kunne fordele, som de ville. Vinderen af finalen blev UHA.

Udover æren modtog vinderne også vandretrofæerne Keith og Viola.
Spacejump

**Spacejump** kan referere til to impro-discipliner:

* Frys
* Først ind, sidst ud

Der hersker lidt forskellige meninger i Danmark om disciplinens regler. Nogen spiller *Spacejump* ligesom disciplinen *Frys* og andre ligesom disciplinen *Først ind, sidst ud*. Den korrekte måde er dog at følge reglerne for *Først ind, sidst ud*.
Lysbilleder

**Lysbilleder** er en impro-disciplin for minimum 3 spillere.

En spiller skal holde et foredrag, som understøttes af en række lysbilleder. Publikum bestemmer foredragets emne. En anden spiller kan evt. agere interviewer, mens de resterende spillere skal foregive at være foredragsholderens lysbilleder. Hver gang foredragsholderen siger "klik" for at skifte lysbillede, skal resten af spillerne altså indtage nye kropsstillinger og på den måde vise lysbilledet med deres kroppe.

Som variation kan foredragsholderen erstattes af et ægtepar, der skal vise deres feriebilleder frem for familien.
Zip, zap, zup

**Zip, zap, zup** er en opvarmningsøvelse i koncentration og parathed.

Spillerne står i en cirkel. Én af spillerne starter øvelsen ved at sige "zip" og pege eller klappe i retning af én af de andre spillere. Spilleren, der peges eller klappes imod, fortsætter legen ved at sige "zap" og pege på en ny, vilkårlig spiller. Næste spiller fortsætter med "zup" og derefter starter remsen så forfra. Hvis en spiller nøler for længe eller får sagt et forkert ord, er han/hun ude.

Som variation kan man tilføje et "boing", som kan bruges af spilleren, der modtager et zip/zap/zup. Her løfter spilleren hænderne op omkring hovedhøjde med håndfladerne udad for at illudere et spejl. Når der bruges et "boing", sendes zip/zap/zup'et tilbage til afsenderen og denne spiller må nu finde en ny at sende sit zip/zap/zup til.
Genreskift

**Genreskift** er en impro-disciplin for minimum 2 spillere.

En scene spilles inspireret af et bud fra publikum. Før scenens begyndelse har publikum dog også valgt en række film-/tv-/teater-genrer, som spillerne skal integrere i løbet af scenen. Scenen starter neutralt og spillederen vil så fodre scenen med forskellige genrer undervejs. Spillerne skal selvfølgelig forsøge at bevare scenens historie, samtidig med at de i deres replikker og spil indikerer skiftene i genrer.
Følelsesskift

**Følelsesskift** er en impro-disciplin for minimum to spillere.

En scene spilles ud fra et bud fra publikum. Publikum har ligeledes bestemt en række følelser. Scenen begynder neutralt, men undervejs vil spillederen råbe de forskellige følelser til spillerne på scenen. Det er nu op til spillerne at integrere følelserne i deres spil.

Følelsesskiftet kan berøre én spiller, men kan også gælde for alle spillerne i scenen.
Gibson L-5 Wes Montgomery 1996

OverviewBridge - ABR-1PickguardBackTopTailpieceBack of HeadstockHeadstockFretboardNeckLabelLegendary jazz guitarist Wes Montgomery had always played a Gibson L-5 Cutaway Electric Spanish, which at the time (in the 1950s) featured a sharp "Florentine" cutaway and two P-90 or Alnico Humbucker pickups. In the early 1960s, Wes custom ordered an L-5 CES with a rounded, "Venetian" cutaway and a singular "PAF" humbucker in the neck spot. This was the model that he played on several of his timeless albums of the 1960s, and the model which was eventually given his namesake.

The Wes Montgomery model of L-5 varies from the standard L-5 in a few ways, most notably the one "57 Classic" (PAF) pickup, rather than two, and X-bracing rather than parallel bracing. The full specs:

* Rounded "Venetian" cutaway
* "Cello Grade" solid spruce top
* High-grade Maple back and sides
* Gibson ABR-1 bridge with Ebony base
* period-correct Wes Montgomery gold tailpiece
* 25.5" scale
* 5-piece (3 Maple/2 Walnut) neck
* 20 fret Ebony fretboard
* Pearl block inlays, 3-ply neck binding
* Single '57 Classic humbucker (PAF-voiced)
* Bound F-holes
* Multi-ply binding on top and back of body
* Schaller tuners

This particular L-5 is in spectacular condition. There is a small scratch on the top near the tailpiece, a handful of extremely fine scratches on the back that are only visible in reflected light, and minimal wear on the pick guard. Frets are all level and do not show any signs of unevenness or excessive wear, action and setup are excellent, electonics perfectly working, and includes an original Gibson hard case in good shape. This was more or less a studio guitar for a local artist, and rarely, if ever, left home.
Hatten Rundt (tv-program)

**Hatten Rundt** var en serie af tv-programmer, der blev sendt på DR i 1997 med impro-gruppen af samme navn. Et program bestod af forskellige improviserede scener inspireret af sætninger skrevet på sedler af publikum. Sedlerne blev trukket fra en hat af konferencier Gunner Frøberg og herefter blev spillerne (Claus Bue, Niels Olsen, Søren Hauch-Fausbøll, Søren Østergaard og Torben Zeller) sat til at improvisere scener ud fra sedlerne. Indimellem indgik små teatersportsøvelser også i programmet. Scenen var desuden udstyret med en række kostumer, som spillerne kunne benytte frit.

Hatten Rundt var en efterfølger til Så hatten passer.
Boris

**Boris** er en impro-disciplin for 2 spillere.

Der spilles en forhørsscene, hvor den ene spiller agerer skruppelløs forhørsleder, mens den anden spiller er den mistænkte under afhøring. Forhørslederen fremlægger forskellige detaljer fra en forbrydelse, som den mistænkte skal forsøge at retfærdiggøre og forklare sig ud af. Hver gang forhørslederen hører en forklaring, han ikke godtager, kan han kalde på sin assistent Boris. Boris er en korporlig, men usynlig håndlanger, der torturerer den mistænkte for at fremprovokere en tilståelse.

Da Boris er usynlig, mimer den mistænkte torturen. Forhørslederen kan enten instruere Boris i torturen ("bræk hans ben" fx), men også lade den mistænkte selv finde på Boris' fortrædeligheder. Hvis torturen ikke er effektiv nok, kan forhørslederen også kalde på Boris' onde tvillingebror Igor.

Disciplinen er udviklet af Keith Johnstone.
Rekvisitter

**Rekvisitter** er en impro-disciplin for 2 eller flere spillere.

Spillerne får udleveret en rekvisit, de ikke har set før. Det skal helst være en genstand, med en lidt pudsig form og helst ikke en genstand med et reelt formål (altså ikke en taske eller en flaske fx). Det er nu op til spillerne at komme med så mange eksempler på, hvad rekvisitten kan bruges til, som muligt. Når man har en idé, træder man således frem på scenen og spiller en ultrakort scene, der viser rekvisittens formål. Disciplinen kan også spilles i to hold, hvor hvert hold har fået tildelt hver deres rekvisit og kommer med eksempler på skift.

Disciplinen kan også blot være en ganske almindelig impro-scene, hvor der indgår én eller flere rekvisitter.
Skift, byt

**Skift, byt** er en impro-disciplin for 3 eller flere spillere.

En to-mands-scene spilles ud fra et bud fra publikum. Undervejs i to-mands-scenen råber en tredje spiller eller en spilleder henholdsvis "skift" eller "byt" fra sidelinjen. Når der råbes "skift", skal den ene spiller udskiftes med en helt ny spiller udefra. Den nye spiller skal naturligvis overtage rollen fra den udskiftede spiller, og fortsætte hvor scenen slap. Når der råbes "byt", skal de to aktive spillere bytte roller i scenen.
Frys

**Frys** er en impro-disciplin for minimum tre spillere.

To spillere starter en kort scene inspireret af et bud fra publikum. Undervejs i scenen råber en spiller off-stage "frys". De to aktive spillere "fryser" så i deres respektive kropsstillinger, hvorefter spilleren udefra skifter én af dem ud og indtager samme kropsstilling. Publikum kommer så med et nyt bud, der inspirerer en helt ny scene. Sådan fortsætter disciplinen i så lang tid, man synes.

Frys bruges af mange grupper som den første disciplin i et show. Primært fordi den med sit høje tempo og hyppige brug af publikums bud er god til at opvarme spillere såvel som publikum.

Disciplinen har mange forskellige navne og kan således også kaldes bl.a. *Spacejump* eller *Maraton*.
Skift bogstav

**Skift bogstav** er en impro-disciplin for 2 eller flere spillere.

En scene spilles ud fra et bud fra publikum. I hele scenen er ét bogstav dog skiftet ud med et andet (L er udskiftet med P fx) og spillerne skal således integrere udskiftningen i deres replikker. Fungerer bedst, hvis man udskifter en konsonant med en anden konsonant.

**Eksempel:**

(*Bogstavet L er skiftet ud med P.)*

**A:** "*Vip du have et pippe gpas vin mere, Pars?*"

**B:** "*Nej tak, jeg er jo i bip.*"

**A:** "*Den smager eppers virkepig godt.*"
Første og sidste replik

**Første og sidste replik** er en impro-disciplin for 2 eller flere spillere.

Der spilles en scene ud fra et bud fra publikum. Publikum bestemmer dog den første replik i scenen og den sidste replik i scenen. Spillerne starter altså med den publikumsvalgte første replik og scenen slutter, når den publikumsvalgte sidste replik er blevet sagt.
Solveg

**Solveg** er en impro-disciplin for 3 eller flere spillere.

Længere improvisation, der foregår i huset Solveg (en etageejendom i stil med Huset på Christianshavn). Publikum bestemmer indledningsvis hvilke beboere, der bor i ejendommen. Herefter improviserer spillerne som de beboere publikum har givet dem. Disciplinen har en varighed på mindst 25 minutter.

Disciplinen er udviklet af LAMA Improteater.
Følelsernes felt

**Følelsernes felt** (eller *Four-square*) er en impro-disciplin for 2 eller flere spillere.

Streger på scenegulvet markerer to eller fire scenerum. Hvert rum har en følelse knyttet til sig, som er bestemt af publikum. Når en spiller befinder sig i et af rummene, har han/hun den følelse, der er tilegnet rummet. Spillerne kan bevæge sig frit.
Kosmonauterne

Morten Givskud

Sune Roholt Mortensen

Susanne Billeskov

Kasper D. Gattrup

Kasper Nielsen

Rasmus Søndergaard

Wilma Walther

**Kosmonauterne** (tidligere *De Klaustrofobiske Kosmonauter*) er en impro-gruppe, der blev dannet i Odense i 2004.

Kosmonauterne har tidligere vundet DM i teatersport i 2008 og 2009.

Gruppen optræder typisk med teatersport, hvor konferencier Morten Givskud agerer spilleder.

Kosmonauterne optræder fast på Kulturmaskinen i Odense og Teater Play i København.
Brevkasse

**Brevkasse** er en impro-disciplin for 2 eller flere spillere.

Spillerne skal i en scene agere én ekspert med flere hoveder (hver spiller er ét af hovederne). Spillerne skal nu besvare publikums brevkassespørgsmål, men må kun sige ét ord ad gangen. Spillerne skiftes således til at sige ét ord, som så skal ende med et sammenhængende svar på publikums spørgsmål. Publikum kan evt. også bestemme et emne som spillerne er ekspert i.
DM i Teatersport 2008

**DM i Teatersport 2008** var de første danmarksmesterskaber i impro comedy (teatersport) nogensinde. Mesterskaberne blev afholdt på AliBi Supper Club i Odense d. 8. og 9. februar 2008. Vinderne af danmarksmesterskabet blev De Klaustrofobiske Kosmonauter.

I alt deltog seks impro-grupper i mesterskaberne, bl.a. Blot til Lyst, Brun Stue og G-Punktet.
Kun spørgsmål

**Kun spørgsmål** er en impro-disciplin for minimum 3 spillere.

To spillere starter en scene inspireret af et bud fra publikum. Spillerne må imidlertid kun tale i spørgsmål. Hvis en af spillerne ikke kan komme på et spørgsmål eller nøler for længe, skiftes han/hun ud med en ny spiller og en frisk scene påbegyndes ud fra samme bud. Sådan fortsætter disciplinen, indtil man vælger at afslutte den.
Levende rekvisitter

**Levende rekvisitter** er en impro-disciplin for 2 eller flere spillere.

En to-mands-scene spilles ud fra et bud fra publikum. To eller flere andre spillere skal agere levende rekvisitter i scenen. Scenen spilles som en almindelig scene, men når spillerne har brug for rekvisitter, skal de levende rekvisitter altså bruges. Hvis scenen fx er en lejrtur, kan de levende rekvisitter bruges som kanoer, bål, telte etc.

Som en variation kan man bruge person(er) fra publikum som de levende rekvisitter.
Impro Comedy AllStars

**Impro Comedy AllStars** var et månedligt impro-show, hvor en række impro-komikere fra forskellige grupper spillede ét sæt med longform og ét sæt med shortform. Showet nåede at spille fire gange i anden halvdel af 2017 på forskellige spillesteder, men har siden været skrinlagt.

Showet blev arrangeret af impro-gruppen Ubudne Gæster. Foruden Ubudne Gæster deltog gruppemedlemmer fra BLANK, Det Hvide Snit, Hat og Briller, Improtesen, Jahatten Impro, LAMA Improteater, UHA og WilmaMia i showsene.
Debat

**Debat** (eller *Talkshow*) er en impro-disciplin for 4 spillere.

Scenen foregår i et tv-studie, hvor spillerne er en vært, en opfinder og to gæster. Opfinderen er i debatprogrammet fordi han/hun har opfundet en ny ting, som publikum bestemmer (gerne en kombination af to ting, som fx en bananskræller og en snørrebåndsbinder). Værten interviewer opfinderen, der fortæller om opfindelsen. De to gæster i studiet har haft henholdsvis gode og dårlige erfaringer med opfindelsen, som de får lov til at sætte ord på i studiet.

Som variation kan disciplinen også spilles som et talkshow i stedet.
Bøj, sid, stå

**Bøj, sid, stå** (eller *Stand, sit, bend*) er en impro-disciplin for 3 spillere.

3 spillere starter en scene baseret på et bud fra publikum. Under hele scenen skal der dog være én spiller, der står op, én spiller, der sidder ned og én spiller, der står foroverbøjet. Når en spiller skifter position, skal de andre spillere altså rette ind derefter, så alle tre kropsstillinger hele tiden er i brug.
Hvad siger du?

**Hvad siger du?** er en impro-disciplin for 2 eller flere spillere.

En scene spilles ud fra et bud fra publikum. Undervejs i scenen kan spillerne vælge at sige ”hvad siger du?” efter en medspillers sidste replik. Medspilleren skal så ændre sin replik til noget, der rimer på den første replik. Replikkerne skal naturligvis retfærdiggøres efterfølgende.

**Eksempel:**

**A:** ”*Vi har glemt at købe oksekød*”

**B:** ”*Hvad siger du?*”

**A:** ”*Hold kæft, hvor er du sød!*”

**B:** ”*Hvad siger du?*”

**A:** ”*Er katten er død?*”
Dyr i drift

**Dyr i drift** er en impro-disciplin for 2 eller flere spillere.

Der spilles en scene baseret på et bud fra publikum. Publikum bestemmer dog også et dyr, som alle spillerne skal spille scenen som.

Spillerne bliver ikke bogstaveligt talt til dyret, men inddrager nogle af dyrets karaktertræk i deres spil. En slange er måske slesk, glat og læsper, mens en høne måske løber forvirret rundt og kagler.
Manuskript

Ubudne Gæster spiller Manuskript på Teater Lo Specchio. FOTO: Kåre Kyed Hansen

**Manuskript** er en impro-disciplin for minimum 2 spillere.

En scene spilles inspireret af et bud fra publikum. Én af spillerne er dog blevet udstyret med et manuskript fra et virkeligt skuespil og må kun benytte replikker herfra. Det er nu op til de andre spillere i scenen, at retfærdiggøre og integrere medspillerens skrevne replikker efter bedste evne.
Første date

**Første date** (eller *Båt, ding*) er en impro-disciplin for 2 eller flere spillere.

Et par blandt publikum hives op på scenen, hvor de udspørges om deres første date (eller noget tilsvarende). Parret har desuden hver fået et båthorn og en receptionsklokke. Når parret har fortalt lidt om deres første date, vil spillerne fremføre daten på scenen, som de tror, den har set ud. Hver gang spillerne gør eller siger noget, der ifølge parret er korrekt, ringer parret på klokken. Hvis spillerne omvendt foretager sig noget, der ikke stemmer overens med virkelighedens date, båtter parret i båthornet.

Som variation kan spillerne skifte deres bud hver gang båthornet lyder. Når parret så ser et tilfredsstillende bud og ringer på klokken, kan scenen fortsætte.
Quiz-show

**Quiz-show** er en impro-disciplin for minimum 3 spillere.

Spillerne skal spille et klassisk quiz show, som man kender det fra tv (Lykkehjulet, Jeopardy etc). Publikum bestemmer dog et tema for showet eller en fiktiv titel ("Gæt osten", "Hvem vil være hypokonder?" fx). En spiller agerer så vært i showet og forklarer reglerne undervejs, samt styrer slagets gang. Der vil typisk være mindst 2 spillere, der spiller deltagere i quizzen. Andre spillere kan evt. være med som kategorina, præmieoverrækker, speaker eller lign. Disciplinen slutter, når der er fundet en vinder af quiz-showet.
Hatten på arbejde

**Hatten på arbejde** var en serie af tv-programmer, der blev sendt på DR i 1999 med impro-gruppen Hatten Rundt. Serien lignede de to forrige serier med Hatten Rundt, men i dette format var publikummet en ny gruppe af fagfolk i hvert afsnit. Programmerne blev derudover opført og optaget i Arbejdermuseets festsal. Et program bestod af forskellige improviserede scener inspireret af sætninger skrevet på sedler af publikum. Sedlerne blev trukket fra en hat af konferencier Gunner Frøberg og herefter blev spillerne (Claus Bue, Niels Olsen, Søren Hauch-Fausbøll, Søren Østergaard og Torben Zeller) sat til at improvisere scener ud fra sedlerne. Indimellem indgik små teatersportsøvelser også i programmet. Scenen var desuden udstyret med en række kostumer, som spillerne kunne benytte frit.

Hatten på arbejde var en efterfølger til Hatten Rundt.
Improv Comedy Copenhagen

Improv Comedy Copenhagen (eller *ICC Theatre*) er et engelsk-sproget teater i København, der blev grundlagt af Stefan Pagels Andersen, Stefanie Grassley og Kasper Jacobsen.

Teatret er det første i Danmark, som udelukkende spiller improteater. Der spilles således adskillige forestillinger om ugen.

Teatret udbyder desuden kurser i impro comedy på forskellige niveauer, og fungerer ligeledes som café.
Hot Spot

**Hot Spot** er en impro-øvelse i accept og støtte.

Spillerne står i en cirkel. En spiller træder ind i midten af cirklen og begynder at synge en sang (en kendt sang, ikke en improviseret). Når resten af spillerne genkender sangen, stemmer de i. Når spilleren i midten begynder at tøve (fordi han/hun ikke kan huske teksten, bliver træt eller genert), skal en ny spiller løbe ind og overtage pladsen med en ny sang.

Spilleren i midten skal have en oplevelse af, at resten af gruppen er der til at støtte op og hjælpe. Det handler kort sagt om, at der hele tiden synges.
Så hatten passer

**Så hatten passer** var en serie af tv-programmer, der blev sendt på DR i 1991-1992 med impro-gruppen Hatten Rundt. Et program bestod af forskellige improviserede scener inspireret af sætninger skrevet på sedler af publikum. Sedlerne blev trukket fra en hat af konferencier Gunner Frøberg og herefter blev spillerne (Claus Bue, Niels Olsen, Søren Hauch-Fausbøll, Søren Østergaard og Torben Zeller) sat til at improvisere scener ud fra sedlerne. Indimellem indgik små teatersportsøvelser også i programmet. Scenen var desuden udstyret med en række kostumer, som spillerne kunne benytte frit.
Den dag Hansi...

**Den dag Hansi...** er en impro-disciplin for 2 eller flere spillere.

Publikum vælger en skelsættende begivenhed i den fiktive person Hansis liv. Spillerne spiller derefter scener, der foregår fx dagen før, tre år efter, 10.000 år før, 30 sek. efter eller ni måneder før denne begivenhed (osv.). Før eller siden når disciplinen frem til selve begivenheden, der spilles som afslutning.
Blot til Lyst

Mette Hedemann Olsen

Morten Svinth Jensen

Søren Valsgaard

**Blot til Lyst** er en impro-gruppe med base i Aarhus. Gruppen har eksisteret siden 1990.

## Tidligere medlemmer

Thue de Cros Dich (1990-1991)

Christina Pylle B. Larsen (1990-1992)

Gitte Dehlholm (1990-1992)

Jens Hansen (1990-1992)

Thorkild Toftgaard, pianist (-2000)

Dennis Nørmark (1999-2007)

Mia Møller (2002-2008)

Theodor Klostergaard (-2011)

Karina Krægpøth (-2019)
Ekspertinterview

Improtesen spiller Ekspertinterview på Teater Lo Specchio. FOTO: Kåre Kyed Hansen

### Antal spillere

2+

**Ekspertinterview** er en impro-disciplin for 2 eller flere spillere.

Én spiller er interviewer, mens den anden er ekspert i et emne bestemt af publikum (gerne noget fiktivt som fx elefantbowling). Eksperten kan også være flere spillere, der fungerer som én person. Her skiftes spillerne så til at sige ét ord ad gangen eller taler allesammen samtidig.
Udenlandsk scene med oversættere

**Udenlandsk scene med oversættere** (eller *Dubbing*) er en impro-disciplin for 2-4 spillere.

To spillere spiller en scene fra en udenlandsk film, som publikum bestemmer titlen på. De to spillere taler en volapyk-version af det udenlandske sprog. To andre spillere sidder udenfor og oversætter løbende for hver af de aktive spillere.

Som en variation kan man evt. lade to personer fra publikum agere oversættere.
Den Gule Streg

**Den Gule Streg** er en impro-disciplin for 3 eller flere spillere.

Der spilles en længere collage, hvor spillerne står bag en streg markeret med malertape på scenegulvet. Spillerne kan så træde hen på den anden side af stregen og spille scener, der er inspireret af publikums input. De spillere, der står bag den gule streg, kan kommentere på scenerne som sig selv undervejs. De mange små scener danner til sammen en collage til sidst.

Disciplinen er udviklet af Det Hvide Snit.
DM i Impro Comedy 2018

**DM i Impro Comedy 2018** blev afholdt fra 1. juni til 25. august 2018.

Tolv grupper deltog i årets danmarksmesterskaber. Den første runde bestod af tre 1/8-finaler med tre impro-grupper repræsenteret i hver finale. Én gruppe gik videre fra hver 1/8-finale, som suverænt blev afgjort af publikumsstemmer.

I den efterfølgende kvartfinale mødtes de tre vindere af 1/8-finalerne. Vinderen af kvartfinalen blev afgjort dels af publikumsstemmer, dels af dommerstemmer.

De to semifinaler bestod af tre seedede grupper, der på forhånd var kvalificeret, samt vinderen af kvartfinalen.

Finalen blev afholdt i Magasinet i Odense og endte med at blive en kamp mellem Alt På Et Bræt og UHA, hvor sidstnævnte trak sig sejrrigt ud af opgøret. Finalen blev afgjort dels af publikumsstemmer og dels af et dommerpanel. Dommerpanelet bestod af impro-underviser Steen Haakon Hansen, HCA Comedy Festival-arrangør Marie Toft og den amerikanske impro-underviser og -skuespiller Adal Rifai.

Udover æren modtog vinderne også vandretrofæerne Keith og Viola.
Sportskommentatorer

**Sportskommentatorer** (eller *VM*) er en impro-disciplin for 3 eller flere spillere.

En-to spillere agerer sportskommentatorer i en scene. Sporten de kommenterer, bestemmes af publikum – det skal dog ikke være en eksisterende sportsgren, men en fiktiv (fx støvsugning, rejehop eller at gå ud med skraldet). De andre spillere er deltagere i sportsgrenen og giver på den måde kommentatorerne noget at kommentere på.
Armando

**Armando** er en longform impro-disciplin opkaldt efter impro-underviseren og -spilleren Armando Diaz.

Disciplinen startes med en monolog inspireret af et bud fra publikum. Herefter spilles en række scener inspireret af monologen. Undervejs kan monologen fortsættes eller en ny monolog kan påbegyndes, hvis en scene har givet anledning til det.

Monologen kan fremføres af en spiller eller en person, der ikke selv indgår i scenerne.
Superhelte

**Superhelte** er en impro-disciplin for 3-4 spillere.

Én spiller starter på scenen. Publikum har givet spilleren et fiktivt superheltenavn (fx Riverdance-drengen) samt en nødssituation eller et problem, som superhelten skal løse. Spilleren skal nu integrere sine superkræfter i sit spil (i dette tilfælde riverdance). Undervejs i scenen får superhelten dog brug for hjælp fra andre superhelte. Når en ny spiller træder ind på scenen, skal den sidst ankomne superhelt således give ham et superheltenavn (fx "Gudskelov, du kom, Kaptajn Benløs!"). Når superheltene har afværget nødssituationen, forlader superheltene scenen igen én efter én. Til sidst står den første superhelt tilbage og afslutter scenen alene.
Improteaterforeningen

**Improteaterforeningen** var en forening for impro-grupper og andre interesserede i improvisation.

Foreningens formål var at udbrede kendskabet til improvisationsteater og arbejde for at udvikle og forny genren.

Et af foreningens initiativer var bl.a. en festival, der blev afholdt med jævne mellemrum, hvor forskellige impro-grupper kunne få scenetid, undervisning og underholdning.

Foreningens navn var førhen Ta' Flyet, men navnet blev ændret til Improteaterforeningen i 2002 og dette navn forblev indtil foreningens nedlæggelse.
Verdens kedeligste scene

**Verdens kedeligste scene** er en impro-disciplin for minimum 3 spillere.

To spillere starter en scene inspireret af et bud fra publikum. For spillerne handler det nu om at spille verdens kedeligste scene og undgå at få publikum til at grine. Hvis en spiller får publikum til at grine, skiftes han/hun ud med en ny spiller.
Popsang

**Popsang** er en impro-disciplin for minimum to spillere.

En scene spilles, hvor én af spillerne kun må bruge sangteksten fra en kendt popsang som replikker i scenen. De andre spillere må sige hvad som helst og skal naturligvis forsøge at retfærdiggøre medspillerens replikker fra sangteksten.

Publikum bestemmer hvilken popsang, der skal bruges i scenen. Sangteksten fremsøges så på internettet via en smartphone, som spilleren kan læse op fra.
Person, sted, mordvåben

**Person, sted, mordvåben** er en impro-disciplin for 3 eller flere spillere.

Alle spillere udtagen én går uden for døren. Den spiller, der er tilbage på scenen, får tre bud fra publikum: en profession, et sted og et mordvåben. Disse tre bud mimes videre til den næste spiller, der kommer ind, som mimer det videre til den næste spiller osv. Der gives ét minut pr. person der mimes til. Sidste spiller skal så fortælle, hvad de tre bud var. Kan man ikke det, spørges den forrige spiller, indtil man har gættet (eller ikke gættet) buddene.

Disciplinen kan også kaldes *Mime på tid* eller *Cluedo*.
Blokering

En **blokering** er når en spiller siger nej til sin medspillers bud og dermed forkaster medspillerens idé. Blokeringer er ikke velset i improvisation, da de standser en scenes udvikling.

**Eksempel**

**Spiller A:** *Far, kan jeg låne bilen i aften?*

**Spiller B:** *Jamen, vi har jo slet ikke nogen bil, min dreng*

Spiller B blokerer Spiller A's idé ved at afvise, at familien overhovedet ejer en bil. Spiller B bremser altså fremdriften i scenen.
Robinson

**Robinson** er en impro-disciplin for 4-6 spillere.

En scene spilles ud fra et bud fra publikum. Ved scenens afslutning vælger publikum en spiller, de gerne vil "stemme ud" af scenen. De resterende spillere gentager scenen præcis som den var, men må nu dække ind for den manglende spiller på den ene eller anden måde. Sådan fortsætter disciplinen indtil én enkelt spiller må gentage scenen alene.

Det er op til spillerne selv, hvordan de vil dække ind for de manglende spillere (fx med en monolog, ved at spille flere roller etc.)
ImproLogen

Martin Winther-Zarp

Sidsel Rostrup

Stefan Pagels Andersen

Sune Roholt Mortensen

Wilma Walther

**ImproLogen** var en impro-gruppe, der optrådte med longform impro comedy.

Gruppen bestod af en sammenslutning af impro-spillere fra forskellige andre impro-grupper, herunder Zarp&Tarp, Op og Ned, WilmaMia og Kosmonauterne.

Gruppen optrådte bl.a. fast på Nørrebro Teater og Lygten Station.
Baglæns scene

**Baglæns scene** er en impro-disciplin for 2 spillere eller flere.

En scene spilles baglæns ud fra et bud fra publikum. Det betyder ikke, at selve ordene fremsiges bagfra, men at replikkerne siges i den omvendte rækkefølge - altså startende med scenens slutreplik.

**Eksempel:**

**A:** ”*Jo, selvfølgelig, jeg smutter med det samme*”

**B:** ”*Kan du ikke købe en liter mælk med til mig?*”

**A:** ”*Jeg skal ud og handle*”
Frem og tilbage

**Frem og tilbage** (eller *Forward/rewind*) er en impro-disciplin for minimum 2 spillere.

Spillerne starter en scene inspireret af et bud fra publikum. Spillederen er dog blevet udstyret med en fiktiv fjernbetjening, så han kan spole i scenen. Hvis spillederen fx spoler tilbage i scenen, bevæger spillerne sig tilbage igennem scenens replikker og handlinger. Spillederen kan ligeledes spole frem igen, ændre scenens tempo eller endda scenens sprog.
Friedrich Raubvogel

**Friedrich Raubvogel** was a Pureblood German Wizard and a founding member of the Thule Society. He was captured during the downfall of the Third Reich and was convicted as a war criminal, his punishment being the Dementor's Kiss. Raubvogel committed suicide before this could happen, ending his families' bloodline.
La Ronde

**La Ronde** er en longform impro-disciplin.

Der spilles en række forskellige scener. Når en ny scene påbegyndes, træder den spiller, der har været på scenen i længst tid, ud, mens en ny spiller træder ind. Sådan fortsættes disciplinen, indtil man er nået hele vejen rundt. I den sidste scene medvirker den første spiller fra første scene altså sammen med den spiller, der senest er indtrådt.

Disciplinen viser således forskellige sider af karaktererne i forskellige situationer, hvor de interagerer med andre karakterer.

Sceneskift laves vha. tag outs.
Pavlovs hunde

**Pavlovs hunde** er en impro-disciplin for 2 eller flere spillere.

En spiller får et stødhalsbånd til hunde spændt fast om armen. En person fra publikum får fjernbetjeningen til stødhalsbåndet. Spilleren går nu udenfor døren. Imens vælger publikum et ord, en handling eller lign., der udløser et stød (fx hver gang spilleren siger 'ja', klør sig i håret etc.). Når publikum har valgt, hvad der skal udløse stødet, samt et inspirationsord for scenen, så kaldes den uvidende spiller med stødhalsbåndet ind igen. Nu spilles scenen så, hvor spilleren med stødhalsbåndet får stød hver gang han/hun siger eller gør det, der udløser stødet.
Sagde han, sagde hun

**Sagde han, sagde hun** er en impro-disciplin for 2 spillere.

Der spilles en to-mands-scene. Når en spiller har sagt en replik, tilføjer medspilleren en beskrivende kommentar til replikken. Kommentaren indledes med "Sagde han/hun..." og beskriver en handling eller lign., som spilleren foretager sig i forbindelse med replikken. Spillerne skiftes til at sige en replik og en kommentar.

Som variation kan man lade to spillere, der ikke deltager i scenen, sige kommentarerne.

**Eksempel:**

**A:** "*Jeg vil gerne tale med dig.*"

**B:** "*Sagde han og hev en ridepisk ud af sin frakke og svirpede den et par gange i luften.*"

**B:** "*Hvad er problemet?*"

**A:** "*Sagde hun nervøst og greb resolut en dejskraber fra køkkenophænget.*"
DM i Impro Comedy 2013

**DM i Impro Comedy 2013** blev afholdt på Teater Momentum i Odense d. 8. november 2013. Aftenens konferencier var leder af Det Skrå Teater, Jeppe Sand.

Fire impro-grupper deltog i årets danmarksmesterskaber: Blot til Lyst, Det Hvide Snit, UHA og Den Lalleglade Brigade, hvoraf sidstnævnte løb med sejren.

Vinderen blev afgjort ved publikumsstemmer og et dommerpanel. I dommerpanelet sad skuespiller Christian Damsgaard (også kendt fra impro-gruppen Alt På Et Bræt), tv-personlighed Hans Buur, kulturjournalist Martin Mulvad og forsker i humor og retorik Mette Møller.

Vinderne fra Den Lalleglade Brigade modtog foruden æren et diplom og en statuette lavet af kunstneren Heidi Hvidsten.
Indre stemmer

**Indre stemmer** er en impro-disciplin for 4 spillere.

En to-mands-scene spilles ud fra et bud fra publikum. To andre spillere sidder udenfor og er de to karakterers indre stemmer. Når en spiller har sagt en replik, fortæller den indre stemme, hvad karakteren føler og tænker. De aktive spillere skiftes til at sige replikker.
Greatest Hits

**Greatest Hits** er en impro-disciplin for 3 eller flere spillere.

To spillere skal promovere et Greatest Hits-album i bedste tv-shop-stil. Publikum har valgt et erhverv eller lign. bud, som albummet er tilegnet (Brandmændenes Greatest Hits fx). Undervejs i reklamen nævner de to spillere musikgenrer og fiktive sangtitler fra albummet, der relaterer sig til det publikumsvalgte emne. Når en sangtitel og musikgenre er givet, skal de resterende spillere fremføre en lille bid af sangen.

Disciplinen kræver en impro-musiker.
Den Lalleglade Brigade

## Information

### Tidligere medlemmer

Anna Louise AmargósGeorgina Butler

Louise Lave

Theresa Lange Olesen

## Mere information

### Facebook

https://facebook.com/DenLallegladeBrigade/

### Instagram

https://instagram.com/den\_lalleglade\_brigade/

**Den Lalleglade Brigade** er en impro-gruppe, der blev dannet i Odense i 2012.

Brigaden vandt Impro Fight Night 2012 og DM i Impro Comedy 2013 og 2017.